Eelneva kontekstis tasub mõelda ka asjaolule, et nt  Inglismaa rahvastiku tihedus (389 inimest/km2) on suurem kui Indias (329 inimest/km2). Millegipärast kuuleme aga kogu aeg, et India on ülerahvastatud, samal ajal kui Ühendkuningriigi kohta me selliseid väiteid ei kuule. Tundub, nagu oleks inimeste paljusus vaid valitud riikide privileeg. Seejuures paistab see privileeg kuuluvat neile riikidele, mis on oma materiaalse heaolu saavutanud suuresti koloniaalperioodil tänaste vaeste riikide suhtes toime pandud vägivalla läbi.